Anisha Rosnah

Si Anisha Rosnah binti Adam ay ipinanganak noong Nobyembre 6, 1994. Sya ay isang miyembro ng maharlikang pamilya ng Brunei bilang asawa ni Prinsipe Abdul Mateen, ang ikaapat na anak na lalaki ni Sultan Hassanal Bolkiah.

 Buhay 
Si Anisha kasama ang apat niyang kapatid ay nag-aral sa Jerudong International School. Nag-aral siya sa Unibersidad ng Bath sa United Kingdom mula 2013 hanggang 2017, upang ituloy ang European Studies sa French at Spanish. Bukod pa rito, nakatapos din siya ng isang semestre sa Complutense University sa Madrid,na may work placement sa Paris. Sa murang edad, nag-aral siya ng pangangabayo at tumugtog ng mga instrumentong pangmusika, kabilang ang piano, violin at gitara.  Naging may-ari siya ng fashion label na Silk Collective at isa rin sa nagtatag ng Authentirary, isang travel agency na nagbibigay ng mga kultural na karanasan mula sa maraming bansa, ayon sa isang artikulo na inilathala sa Esquire.

 Personal na buhay 

 Kasal 
Ang People ay nag-uulat na sina Anisha at Abdul Mateen ay sinasabing nagde-date na sa loob ng ilang taon, sa kabila ng katotohanan na hindi gaanong impormasyon ang naisapubliko. Nakita silang magkasama sa ilang pampublikong pagtitipon, tulad ng kasal ni Prinsesa Azemah noong Enero 2023.  Parehong nasiyahan ang mag-asawa sa pag-eehersisyo, kasama ang kanyang interes sa pagluluto, at tinuturuan ang kanyang mga tagahanga kung paano magluto sa kanyang Instagram profile. 

Si Abdul Mateen ang unang dumating sa seremonya; magkahiwalay na dumating ang mag-asawa. Isang 17-gun salute ang tanda ng kanyang pagdating, at isang prusisyon ng apatnapung tagadala ng sibat ang nauna sa kanya. Dumating si Anisha at nakatanggap ng parehong mga pagpapala mula sa Sultan at Reyna Saleha bago ang iba. Ang pares ay nagsuot ng parehong kulay crimson na damit para sa okasyon; sila ay marangya ang kasuotan at halatang ito ay napakahusay na idinisenyo at pinalamutian. Opisyal silang ikinasal noong 11 Enero 2024.

Sina Pangulong Joko Widodo, Pangulong Bongbong Marcos at Liza Araneta Marcos, Sultan Abdullah at Tunku Azizah, Haring Jigme Khesar Namgyel Wangchuck at Reyna Jetsun Pema, Punong Ministro Lee Hsien Loong at Ho Ching, Punong Ministro Anwar Ibrahim at Wan Azizah ay kabilang sa mga espesyal na panauhin sa kasal. Naroon din sina Prinsesa Noor at Amr Zedan, Prinsesa Munira Al-Saud at Prinsipe Mamdouh, Sheikh Rashid, Tengku Muhammad Iskandar, Tunku Idris Iskandar, Tengku Fahd Mu'adzam, at Tunku Aminah Maimunah.

 Pamilya 
Ang kanyang lolo ay ang espesyal na tagapayo ng Sultan ng Brunei, si Pehin Dato Isa. Magkaibigan din daw ang kanyang mister at ang kanyang kapatid na si Danial Deen Isa-Kalebic. Siya ay anak nina Siti Mariam Isa at Ivica Adam Kalebic, isang indibidwal na ipinanganak sa Croatia, na kilala rin bilang Adam bin Abdullah. Hiwalay ang kanyang mga magulang.  Si Anisha ay may dalawang kapatid na lalaki, sina Danial Deen Isa-Kalebic at Idris Isa-Kalebic, at isang kapatid na babae; Marina Isa-Kalebic. Mula sa iba pang mga relasyon ng kanyang ama, si Anisha ay may apat na kapatid pa na sina: Alexander (mula sa relasyon sa aktres at abogado na si Trudy McBride), Anna Maria, Jean Pierre, at Natasha.

 Mga sanggunian 

Kategorya:Nabubuhay na mga tao
Kategorya:Ipinanganak noong 1994